Am Sunntig isch in Bac Ha grosse Märt, dass het is drzu veranlasst über drü Stund Busfahrt z`mache vo Sa Pa nach Bac Ha. Uf dem Märt wo ringförmig durchs ganze Bärgstedli aglegt isch, hei mir Mensche in unterschiedlich farbige Trachte gseh. Jedes Bergvolk kennzeichnet sich  dur e eigeni Sproch und Chleidig. Diä einzelne Völker chönne sich nid immer unterenand verständige.